






                                                                Anexa nr. 2
FIȘA DE DATE A PROCEDURII
privind închirierea prin licitație publică a  OBIECTIVULUI ANEXĂ GOSPODĂREASCĂ

situat în Deta, strada Calea Ghiladului, nr. 10

Capitolul I.
INFORMAŢII GENERALE PRIVIND LOCATORUL
Oraşul Deta, cu sediul în Deta, str.Victoriei, nr. 32,   reprezentat prin primar, Roman Petru, cod fiscal 2503378, tel. 0256390466, fax 0256390511. Persoane de contact: viceprimar Rotar Radu şi Serviciul urbanism reprezentat prin sing.Belețescu Dorina și Tarko Olivera. 

Capitolul II.

INSTRUCŢIUNI PRIVIND ORGANIZAREA ŞI DESFĂŞURAREA PROCEDURII DE INCHIRIERE
Contractul de închiriere se va atribui prin aplicarea procedurii licitaţiei în conformitate cu prevederile:

- O.U.G. nr. 57/2019 privind Codul Administrativ;

Principiile de bază pentru atribuirea contractului de închiriere  sunt: transparența, nediscriminarea, tratamentul egal, proporționalitatea şi libera concurență. 

II.1.  Procedura licitaţiei

Anunțul de licitaţie se va publica in Monitorul Oficial al României, Partea a VI-a, într-un cotidian de circulație națională și într-unul de circulație locală, pe pagina de internet a locatorului ori prin alte medii ori canale publice de comunicații electronice.
Publicarea acestuia se va face cu cel puțin 20 de zile calendaristice înainte de data limită pentru depunerea ofertelor. 

Ofertanţii trebuie să fie persoane fizice sau juridice.
Anunțul de licitație va trebui să conțină:

a) informații generale privind locatorul, precum: denumirea, codul de identificare fiscală, adresa, datele de contact, persoana de contact;
b) informaţii generale privind obiectul închirierii, în special descrierea şi identificarea bunului care urmează să fie închiriat;

c informaţii privind documentaţia de atribuire: modalitatea sau modalităţile prin care persoanele interesate pot intra în posesia unui exemplar al documentaţiei de atribuire; denumirea şi datele de contact ale serviciului/compartimentului din cadrul locatorului, de la care se poate obţine un exemplar din documentaţia de atribuire; costul şicondiţiile de plată pentru obţinerea documentaţiei de atribuire, unde este cazul; data-limită pentru solicitarea clarificărilor;

d) informaţii privind ofertele: data-limită de depunere a ofertelor; adresa la care trebuie depuse ofertele; numărul de exemplare în care trebuie depusă fiecare ofertă;

e) data şi locul la care se va desfăşuraşedinţa publică de deschidere a ofertelor;

f) instanţa competentă în soluţionarea litigiilor apărute şi termenele pentru sesizarea instanţei;

g)data transmiterii anunţului de licitaţie către instituţiile abilitate, în vederea publicării.

Persoana interesată are dreptul de a solicita și de a obține documentația de atribuire.
Proprietarul va asigura obținerea documentației de atribuire de către orice persoană interesată care înaintează o solicitare în acest sens, iar punerea la dispoziție a unui exemplar din această documentație se va face pe suport de hârtie într-un termen care să nu depășească 5 zile lucrătoare de la înregistrarea cererii. 

Persoana interesată are obligația de a depune diligențele necesare, astfel încât respectarea de către proprietar a perioadei prevăzute de lege sa nu conducă la situația in care documentația de atribuire sa fie pusă la dispoziția sa cu mai puțin de 5 zile lucrătoare înainte de data-limită pentru depunerea ofertelor.

Orice persoană interesată are dreptul de a solicita clarificări privind documentația de atribuire, iar proprietarul va răspunde la acestea, în mod clar, complet şi fără ambiguități, la orice clarificare solicitată într-o perioadă care nu trebuie sa depășească 5 zile lucrătoare de la primirea unei astfel de solicitări.

Locatorul  are obligația de a transmite răspunsul la orice clarificare cu cel puțin 5 zile lucrătoare înainte de data-limită pentru depunerea ofertelor.

Locatorul are obligaţia de a transmite răspunsurile însoţite de întrebările aferente către toate persoanele interesate care au obţinut, în condiţiile prezentei secţiuni, documentaţia de atribuire, luând măsuri pentru a nu dezvălui identitatea celui care a solicitat clarificările respective.

În situația în care solicitarea de clarificare nu a fost transmisă in timp util, punând astfel locatorul in imposibilitatea de a respecta termenul prevăzut la aliniatul anterior, acesta din urma are obligația de a răspunde la solicitarea de clarificare în măsura in care perioada necesara pentru elaborarea si transmiterea răspunsului face posibila primirea acestuia de către persoanele interesate înainte de data-limită de depunere a ofertelor. 

Capitolul III.

INSTRUCŢIUNI PRIVIND MODUL DE ELABORARE ȘI PREZENTARE A OFERTELOR  

Ofertantul are obligatia de a elabora oferta în conformitate cu prevederile fișei de date a procedurii. Ofertele se redactează în limba română.

Ofertele se depun la sediul primăriei oraşului Deta, în două plicuri sigilate, unul exterior și unul interior, care se înregistrează de locator, în ordinea primirii lor,  precizându-se data și ora.
1. PLICUL EXTERIOR

Pe plicul exterior se va indica obiectul contractului pentru care se depune oferta șiPrecizarea « A nu se deschide înaintea şedinţei de deschidere a ofertelor, data_________  ,ora_________».
Plicul exterior va trebui sa conțină:
-o fișă cu informații privind ofertantul; ( Formular nr.1)

-o declarație de participare, semnată de ofertant, fără îngroșări, ștersături sau modificări (Formular nr.2)

-  acte doveditoare privind calitatea și capacitatea ofertantului(documente de calificare): 

-  Declarație pe propria răspundere nr.1;

-  Declarație pe propria răspundere nr.2;

-  Statutul societăţii (pentru persoane juridice)– copie;

- Certificatul de înregistrare emis de Oficiul Registrului Comerţului (pentru persoane juridice) – copie;

-  actul de identitate (pentru persoane fizice) - copie

- Certificat fiscal privind  taxele si impozitele locale, care să ateste că ofertantul nu are obligaţii fiscale față de bugetul local al orașului Deta– original sau copie certificată;

- Certificatul de atestare fiscală care să ateste că ofertantul nu are obligaţii exigibile de plată față de bugetul consolidat al statului– original sau copie certificată;

-  Certificat constatator ORC (pentru persoane juridice) -copie;

- acte doveditoare ale achitării taxelor privind participarea la licitație (cv caiet sarcini, taxa de participare, garanția de participare);

2. PLICUL INTERIOR

Pe plicul interior, se înscriu numele sau denumirea ofertantului și domiciliul sau sediul acestuia, după caz.

Plicul interior conține oferta propriu-zisa, astfel:
- Chiria ofertată (Formular nr.4)

Documentele de calificare au ca scop demonstrarea potenţialului financiar al fiecărui participant la procedura de licitaţie, potenţial care trebuie să reflecte posibilitatea concretă a acestuia de a îndeplini contractul şi de a rezolva eventualele dificultăţi legate de îndeplinirea acestuia.

Locatorul are dreptul de a aplica în cadrul procedurii de licitație, numai criterii de calificare şi selecție referitoare la :

- motive de excludere a ofertantului

- capacitatea ofertantului

1) Locatorul, Oraşul Deta, exclude din procedura de licitaţie publică, orice ofertant cu privire la care a stabilit, în urma analizei şi documentelor prezentate, sau a luat cunoştinţă în orice alt mod că a fost condamnat prin hotărâre definitivă a unei instanţejudecătoreşti pentru faptele sancţionate de legile fiscale, contabile, vamale şi de cele care privesc disciplina financiară.

Se va depune  o declaraţie pe proprie răspundere Nr.1 în acest sens.

2) Locatorul exclude din procedura de licitaţie orice ofertant care se află în oricare dintre următoarele situații:

a) se află în procedura insolvenței, faliment sau în lichidare, în supraveghere judiciară sau în încetarea activității;

b) a comis o abatere profesională gravă care îi pune în discuție integritatea, iar locatorul poate demonstra acest lucru prin orice mijloc de probă adecvat, cum ar fi o decizie a unei instanțe judecătorești sau a unei autorități administrative;

c) se află într-o situație de conflict de interese în cadrul sau în legătură cu procedura în cauză, iar această situație nu poate fi remediată în mod efectiv prin alte măsuri mai puțin severe;

d) participarea anterioară a ofertantului la pregătirea procedurii de atribuire a condus la o distorsionare a concurenței, iar această situație nu poate fi remediată prin alte măsuri mai puțin severe;

e) ofertantul și-a încălcat în mod grav sau repetat obligațiile principale ce-i reveneau în cadrul unui contract de închiriere/contract de concesiune încheiate anterior, iar aceste încălcări au dus la încetarea anticipată a respectivului contract, plata de daune-interese sau alte sancțiuni comparabile;

f) ofertantul s-a făcut vinovat de declarații false în conținutul informațiilor transmise la solicitarea proprietarului în scopul verificării absenței motivelor de excludere sau al îndeplinirii criteriilor de calificare și selecție, nu a prezentat aceste informații sau nu este în măsură să prezinte documentele justificative solicitate;

g) ofertantul a încercat să influențeze în mod nelegal procesul decizional al proprietarului, să obțină informații confidențiale care i-ar putea conferi avantaje nejustificate în cadrul procedurii de atribuire sau a furnizat din neglijență informații eronate care pot avea o influență semnificativă asupra deciziilor proprietarului privind excluderea din procedura de licitaţie a respectivului ofertant;

  h) a fost desemnat câştigător la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.

Se va depune o declaraţie pe proprie răspundere Nr.2 în acest sens.

Prin excepție, locatorul nu exclude din procedura de licitaţie un ofertant împotriva căruia s-a deschis procedura generală de insolvență atunci când, pe baza informațiilor și/sau documentelor prezentate de ofertantul în cauză, stabilește că acesta are capacitatea de a respecta prevederile contractuale. Aceasta presupune că respectivul ofertant se află fie în faza de observație și a adoptat măsurile necesare pentru a întocmi un plan de reorganizare fezabil, ce permite continuarea, de o manieră sustenabilă, a activității curente, fie este în cadrul fazei de reorganizare judiciară și respectă integral graficul de implementare a planului de reorganizare aprobat de instanță.

3) Locatorul exclude din procedura de licitaţie orice ofertant despre care are cunoștință că și-a încălcat obligațiile privind plata impozitelor, taxelor, a contribuțiilor sau orice alte datorii la bugetul  consolidat al statului și la bugetul local al orașului Deta.

Ofertantul nu este exclus din procedura de licitaţie dacă, anterior deciziei de excludere, își îndeplinește obligațiile prin plata impozitelor, taxelor, contribuțiilor sau altor datorii labugetul  consolidat al statului și la bugetul local al orașului Deta ori prin alte modalități de stingere a acestora sau beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor.

În cazuri excepționale, locatorul are dreptul de a nu exclude din procedura de licitaţie un ofertant care se află într-una dintre situațiile sus menţionate, pentru motive imperative de interes general, precum sănătatea publică sau protecția mediului.

Documentele se vor prezenta în una din formele original/copie certificată olograf cu mențiunea „conform cu originalul” -  Certificat fiscal privind taxele si impozitele locale eliberat de Primăria oraș Deta, Certificatul de atestare fiscală.

4) Locatorul exclude din procedura de licitaţie orice ofertant care nu a plătit toate taxele privind participarea la licitație, inclusiv garanția de participare.

5) Locatorul exclude din procedura de licitaţie orice ofertant care nu a depus toate actele solicitate.

Nu sunt excluși din cadrul procedurii ofertanții care completează actele lipsă în ședința de deschidere a ofertelor (cu excepția formularului 4 și 5) sau care fac dovada că și-au achitat obligațiile față de bugetul consolidat al statului și/sau bugetul local al orașului Deta la data stabilită pentru deschiderea plicurilor.

6) Locatorul exclude din cadrul procedurii ofertanții a căror este sub nivelul minim de 750 lei/lună fără TVA.

7) Locatorul exclude din cadrul procedurii ofertanții a căror număr de angajați planificați pentru funcționarea obiectivelor de investiții care va avea loc la sediul în loc.Deta este sub 3.

Ofertanții care nu îndeplinesc una sau mai multe dintre condiţiile mai sus menționate, vor fi DESCALIFICAŢI.
Oferta va fi depusă într-un singur exemplar semnat de către ofertant.Fiecare participant poate depune doar o singură ofertă.   

Persoana interesată are obligația de a depune oferta la adresa și până la data-limită pentru depunere, stabilite în anunțul procedurii.  Riscurile legate de transmiterea ofertei, inclusiv forța majoră, cad in sarcina persoanei interesate.

Oferta depusă la o altă adresă a autorității contractante decât cea stabilita sau după expirarea datei-limită pentru depunere se returnează nedeschisă.

Capitolul IV.

MODUL DE DESFĂŞURARE A LICITAŢIEI

Comisia de licitaţie răspunde de organizarea şi desfăşurarea licitaţiei, având următoarele atribuţii:

a) analizarea şi selectarea ofertelor pe baza datelor, informaţiilor şi documentelor cuprinse în plicul exterior;

b) întocmirea listei cuprinzând ofertele admise şi comunicarea acesteia;

c) analizarea şi evaluarea ofertelor;

d) întocmirea raportului de evaluare;

e) întocmirea proceselor-verbale;

f) desemnarea ofertei câștigătoare.

Comisia, numită prin dispoziția primarului, este formată din 5 membri: un reprezentant al Consiliului local Deta, un reprezentant al structurii teritoriale ale Agenției Naționale de Administrare Fiscală, numit în acest scop, și 3 reprezentanți ai Aparatului de specialitate al primarului și funcționează legal în numai în prezența tuturor membrilor ei.

Şedinţa de licitaţie va fi condusă de Preşedintele Comisiei de licitaţie, desemnat de către locator.

Deciziile comisiei de evaluare se adoptă cu votul majorității membrilor prezenți.

În ziua şi la ora stabilită pentru începerea licitaţiei, Preşedintele comisiei de licitaţie, face prezenţaparticipanţilor la licitaţieşi constată dacă sunt îndeplinite condiţiile din caietul de sarcini. Pentru desfăşurarea procedurii de licitaţie este obligatorie participarea a cel puţin doi ofertanţi.

Ofertanții-persoane juridice pot participa la ședința de deschidere prin reprezentanți doar pe baza împuternicirii scrise (Formular 3).

Locatorul are obligaţia de a stabili oferta câştigătoare pe baza criteriilor de atribuire precizate în documentaţia de atribuire.

Pe parcursul aplicării procedurii de atribuire, locatorul are dreptul de a solicita clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.

Solicitarea de clarificări este propusă de către comisia de evaluare şi se transmite de către proprietar ofertanţilor în termen de 3 zile lucrătoare de la primirea propunerii comisiei de evaluare.

Ofertanţii trebuie să răspundă la solicitarea locatorului în termen de 3 zile lucrătoare de la primirea acesteia.

Locatorul  nu are dreptul ca prin clarificările ori completările solicitate să determine apariţia unui avantaj în favoarea unui ofertant.

Plicurile sigilate se predau comisiei de evaluare în ziua fixată pentru deschiderea lor, prevăzută în anunţul de licitaţie.

După deschiderea plicurilor exterioare în şedinţă publică, comisia de evaluare elimină ofertele care nu conţin totalitatea documentelor şi a datelor prevăzute la Capitolul III.1.– „Plicul exterior” din prezenta documentație.

Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute la Capitolul III.1.– „Plicul exterior” din prezenta documentație.

După analizarea conţinutului plicului exterior, secretarul comisiei de evaluare întocmeşte procesul-verbal în care se va preciza rezultatul analizei.

Deschiderea plicurilor interioare se face numai după semnarea procesului-verbal prevăzut la alineatul anterior de către toţi membrii comisiei de evaluare şi de către ofertanţii prezenți.

Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al închirierii.

În urma analizării ofertelor de către comisia de evaluare, pe baza criteriilor de valabilitate, secretarul acesteia întocmeşte un proces-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de atribuire. Procesul-verbal se semnează de către toţi membrii comisiei de evaluare.

În baza procesului-verbal, comisia de evaluare întocmeşte, în termen de o zi lucrătoare, un raport pe care îl transmite locatorului.

În termen de 3 zile lucrătoare de la primirea raportului comisiei de evaluare, proprietarul informează, în scris, cu confirmare de primire, ofertanţii ale căror oferte au fost excluse, indicând motivele excluderii.

Raportul prevăzut la alin. (13) se depune la dosarul ănchirierii.

Comisia de evaluare stabileşte punctajul fiecărei oferte, ţinând seama de ponderile prevăzute în documentația de atribuire. Oferta câştigătoare este oferta care întruneşte cel mai mare punctaj în urma aplicării criteriilor de atribuire.

În cazul în care există punctaje egale între ofertanţii clasaţi pe primul loc, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta.

Pe baza evaluării ofertelor secretarul comisiei de evaluare întocmeşte procesul-verbal care trebuie semnat de toţi membrii comisiei.

În baza procesului-verbal, comisia de evaluare întocmeşte, în termen de o zi lucrătoare, un raport pe care îl transmite locatorului.

Locatorul are obligaţia de a încheia contractul de închiriere de bunuri proprietate publică cu ofertantul a cărui ofertă a fost stabilită ca fiind câştigătoare.

Locatorul are obligaţia de a transmite spre publicare în Monitorul Oficial al României, Partea a VI-a, un anunţ de atribuire a contractului de închiriere de bunuri proprietate publică, în cel mult 20 de zile calendaristice de la finalizarea procedurii de atribuire a contractului de închiriere de bunuri proprietate publică prevăzute de prezenta secţiune.

Anunţul de atribuire trebuie să cuprindă cel puţin următoarele elemente:

a) informaţii generale privind locatorul, precum: denumirea, codul de identificare fiscală, adresa, datele de contact, persoana de contact;

b) informaţii cu privire la repetarea procedurii de licitaţie, dacă e cazul;

c) data publicării anunţului de licitaţie în Monitorul Oficial al României, Partea a VI-a;

d) criteriile utilizate pentru determinarea ofertei câştigătoare;

e) numărul ofertelor primite şi al celor declarate valabile;

f) denumirea/numele şi sediul/adresa ofertantului a cărui ofertă a fost declarată câştigătoare;

g) durata contractului;

h) nivelul chiriei;

i) instanţa competentă în soluţionarea litigiilor apărute şi termenele pentru sesizarea instanţei;

j) data informării ofertanţilor despre decizia de stabilire a ofertei câştigătoare;

k) data transmiterii anunţului de atribuire către instituţiile abilitate, în vederea publicării.

Locatorul are obligaţia de a informa ofertanţii despre deciziile referitoare la atribuirea contractului de închiriere de bunuri proprietate publică, în scris, cu confirmare de primire, nu mai târziu de 3 zile lucrătoare de la emiterea acestora. Locatorul are obligaţia de a informa ofertantul câştigător cu privire la acceptarea ofertei prezentate, ofertanţii care au fost respinşi sau a căror ofertă nu a fost declarată câştigătoare asupra motivelor ce au stat la baza deciziei respective.

Locatorul poate să încheie contractul de închiriere de bunuri proprietate publică numai după împlinirea unui termen de 20 de zile calendaristice de la data realizării comunicării prevăzute la alineatul anterior.

În cazul în care, în cadrul celei de-a doua proceduri de licitaţie publică nu se depune nicio ofertă valabilă, locatorul anulează procedura de licitaţie.

Pentru cea de-a doua licitaţie va fi păstrată documentaţia de atribuire aprobată pentru prima licitaţie.

Cea de-a doua licitaţie se organizează, cu respectarea criteriilor de atribuire.

Capitolul V.

ANULAREA  LICITAŢIEI

Locatorul nu încheie contractul de închiriere de bunuri proprietate publică cu ofertantul a cărei ofertă a fost stabilită ca fiind câștigătoare și are dreptul de a anula procedura pentru atribuirea contractului de închiriere de bunuri proprietate publică, dacă ia această decizie înainte de data transmiterii comunicării privind rezultatul aplicării procedurii de atribuire şi anterior încheierii contractului, în situaţia în care se constată încălcări ale prevederilor legale care afectează procedura de atribuire sau fac imposibilă încheierea contractului.

În sensul prevederilor alineatului anterior, procedura de atribuire se consideră afectată în cazul în care sunt îndeplinite în mod cumulativ următoarele condiţii:

a) în cadrul documentaţiei de atribuire şi/sau în modul de aplicare a procedurii de atribuire se constată erori sau omisiuni care au ca efect încălcarea principiilor care guvernează prezenta procedură;

b) locatorul se află în imposibilitate de a adopta măsuri corective, fără ca acestea să conducă, la rândul lor, la încălcarea principiilor care guvernează prezenta procedură.
Locatorul are obligaţia de a comunica, în scris, tuturor participanţilor la procedura de atribuire, în cel mult 3 zile lucrătoare de la data anulării, atât încetarea obligaţiilor pe care aceştiaşi le-au creat prin depunerea ofertelor, cât şi motivul concret care a determinat decizia de anulare.
Locatorul anulează licitația și în următoarele situații:
a) dacă nu au fost depuse cel puțin două oferte valabile;

b) dacă încălcări ale prevederilor legale afectează procedura de licitație sau dacă este imposibilă încheierea contractului;

c) dacă contractul nu poate fi încheiat cu ofertantul a cărui ofertă a fost stabilită câștigătoare din cauza faptului că ofertantul în cauză se află într-o situație de forță majoră sau în imposibilitatea fortuită de a executa contractul și nu există o ofertă clasată pe locul 2 admisibilă;

Anularea se face prin hotărârea membrilor comisiei de licitaţieşi se va comunica în scris tuturor participanţilor, arătând motivele care au stat la baza acesteia.
Capitolul VI.

INFORMAŢII PRIVIND CRITERIUL DE ATRIBUIRE

Pentru determinarea ofertei câştigătoare, comisia de evaluare aplică următoarele criterii de atribuire:

Criteriul de atribuire cel mai mare nivel al chiriei având o pondere de 40 %.

Criteriul de atribuire capacitatea economico — financiară a ofertanților având o pondere de 40 %. 
Criteriul de atribuire condiții specifice impuse de natura bunului închiriat având o pondere de 20 %.

Criteriul de atribuire cel mai mare nivel al chiriei, dar nu mai puțin de nivelul minim stabilit este reprezentat de oferta financiară prezentată în plicul interior, conform Formularului nr.4.
Criteriul de atribuire capacitate economico — financiară a ofertanților este prezentat în plicul exterior, conform Formularului nr.1.

Criteriul de atribuire condiții specifice impuse de natura bunului închiriat, oferta privind numărul de locuri de muncă ce urmează a fi create la sediul din loc.Deta, Calea Ghiladului, nr.10, prezentată în plicul interior, conform Formularului nr. 5.

6. PUNCTAJUL CRITERIILOR DE ATRIBUIRE A CONTRACTULUI

Modalitate de calcul pentru criteriul 1.Chirie
Punctajul pentru chirie se calculează utilizând următoarea formulă:

                                                  Chirie oferta N

Punctaj oferta N = 40 x ---------------------------------

                                                  Chirie oferta maximă

Pentru criteriul de atribuire capacitatea economico — financiară a ofertanților :

· Pentru oferta depusă de un ofertant cu o cifra medie de afaceri pe ultimii 3 ani sub 100.000 lei 10 puncte 

· Pentru oferta depusă de un ofertant cu o cifra medie de afaceri pe ultimii 3 ani cuprinsă intre 100.001 si 200.000 lei  20 puncte

· Pentru oferta depusă de un ofertant cu o cifra medie de afaceri pe ultimii 3 ani cuprinsă intre 200.001 si 400.000 lei 30 puncte

· Pentru oferta depusă de un ofertant cu o cifra medie de afaceri pe ultimii 3 ani peste 400.001 lei 40 puncte

Pentru criteriul de atribuire condiții specifice impuse de natura bunului se acorda următorul punctaj:

1. Planificarea locurilor de muncă:

· Pentru ofertantul care planifică crearea între 3-5 locuri de muncă 10 puncte

· Pentru ofertantul care planifică crearea între 6-10 locuri de muncă 15 puncte

· Pentru ofertantul care planifică crearea peste 10 locuri de muncă 20 puncte

Indiferent de punctajul obținut la celelalte criterii, ofertele care conţin un preţ pentru chirie inferior valorii de 750 lei/lună fără TVA sunt descalificate.

În cazul în care 2 ofertanți obțin același punctaj, va fi declarant câștigător ofertantul care are chiria cea mai mare.

Capitolul VII.
INFORMAŢII REFERITOARE LA CLAUZELE CONTRACTUALE OBLIGATORII
Informațiile referitoare la clauzele contractuale obligatorii, se regăsesc în Proiectul de contract  - anexa nr.3  la H.C.L. nr.  din 05.2023..
Capitolul VIII.
INSTRUCŢIUNI PRIVIND MODUL DE UTILIZARE A CĂILORDE ATAC
Soluţionarea litigiilor apărute în legătură cu procedura licitației publice se realizează conform  prevederilor Legii contenciosului administrativ nr.554/2004, cu modificările ulterioare. Acţiunea în justiţie se introduce la secţia de contencios administrativ a tribunalului în a cărui jurisdicţie se află sediul proprietarului. Împotriva hotărârii tribunalului se poate declara recurs la secţia de contencios administrativ a Curţii de apel, conform prevederilor legale.  

Capitolul IX
FORMULARE

- Formular nr. 1
- Informații generale

- Formular nr. 2
- Declarație de participare

- Formular nr. 3
- Împuternicire – pentru persoane juridice

- Formular nr. 4
- Formularul de ofertă financiară

- Formular nr. 5    - Formular privind planificarea angajaților și a termenului de punere în funcțiune

- Declarație pe proprie răspundere nr. 1

- Declarație pe proprie răspundere nr. 2


